Webshop cikk képek

A termékekhez tartozó képeket a cikk tulajdonságok között fel lehet tölteni az eVIR rendszerbe, így külső hivatkozások nélkül is használhatóak a belső webshopban, vagy pedig az eVIR fel tudja tölteni a többi cikk tulajdonsággal együtt a külső webshopba (pl. UNAS, Shoprenter, WooCommerce, stb.).

Magának az eVIR-nek nincs elvárása és megkötése a kép formátumával és méretével kapcsolatban, de célszerű olyan méretű és felbontású képeket használni, amelyek már webre optimalizáltak, és ismert formátumúak (jpg, png, stb.)

Feltöltéskor háromféle képtípust kezel a rendszer:

Fő kép: ez lesz a termék elsődleges képe, ez jelenik meg az adatlapon

Lista kép: a listákban jelenik meg. Lista kép hiányában a fő kép jelenik meg

Egyéb kép: további képek

Tömeges feltöltés

Az eVIR felületen a Törzsadatok → Cikkszámok → Cikk képek → Cikk képek tömeges feltöltése menüpont alatt lehet tömegesen képeket feltölteni.

Nagyon nagyszámú képmennyiség feltöltése magán a kiszolgáló szerveren biztosított.
Ehhez csupán egy tömörített állományra (pl. zip, rar, tgz, stb.) van szükség, amelyben egy könyvtárban ömlesztve szerepel az összes feltöltendő kép és hozzá egy olyan táblázat (xlsx formátumban), ami alapján be tudja a rendszer azonosítani, hogy melyik kép melyik termékhez tartozik.

A táblázat 3 oszlopot tartalmaz:

1. oszlop: cikkszám
Annak a terméknek a cikkszáma, amihez a kép tartozik

2. oszlop: típus
A kép típusa, ami lehet:

„Fő kép”

„Lista kép”

„Egyéb kép”

3. oszlop: file neve
A file neve:

kiterjesztéssel együtt (pl. valami.jpg)

útvonal nélkül (azaz nem jó alkönyvtárakba rendezve, hanem egy könyvtárban, ömlesztve kell lenniük)

kisbetű-nagybetű érzékenyen (azaz a valami.jpg és a Valami.jpg meg a valami.JPG az nem ugyanaz)

preferált (de nem tiltott) az ékezetes és speciális karakterek mellőzése a nevekben

A tömeges feltöltés menete:

megkapjuk emailben az URL-t, ahonnan le tudjuk tölteni a tömörített állományt

letöltjük közvetlenül azon a szerveren, ahol az eVIR működik

kicsomagoljuk, és elindítjuk rajta az importáló programot

a futtatás után kapott eredményt elküldjük válaszüzenetben.

A futtatás eredményének mintája:

'feltoltve' => 0,
'nincs_file' => 0,
'kep_frissites_kihagyva' => 0,
'kep_frissitve' => 0

A válasz értelmezése:

feltoltve: a sikeresen feltöltött képek mennyisége

nincs_file: a kapott xlsx táblázatban megadott file nevek közül ennyi darabot nem sikerült a rendszernek megtalálnia abban a könyvtárban, ahova kicsomagolásra került a tömörített állomány. Egy listát mellékelünk a hiányzó/hibás nevekről.

kep_frissites_kihagyva: a termékhez már pontosan ugyanez a kép korábban feltöltésre került, így nem került újra feltöltésre

kep_frissitve: a termékhez másik kép volt már feltöltve, ez lecserélésre került az új képpel

Kapcsolódó oldalak:

Webshop

Webshop cikk beállítások

Webshop cikk tulajdonságok